Susret sa spisateljicom Nadom Mihoković Kumrić

Hrvatska spisateljica Nada Mihoković Kumrić gostovala je 27. 11. 2018. u OŠ Finida Poreč. Ugostili su je učenici trećih razreda sa svojim razrednim učiteljicama i knjižničarkom. Govorila je o knjigama koje je napisala, a opsežnije je opisala sadržaj romana „Tko vjeruje u rode još“ u kojem je naglasila obiteljske odnose i dolazak djece na svijet. U interakciji s učenicima saznala je koliko učenici znaju određene pojmove na tu temu. Obzirom da je spisateljica po struci farmaceutkinja, učenici su joj predložili da izmisli lijek za posvađane roditelje. Možda će to biti tema njezine buduće knjige.